
PËR MËNYRËN E TRAJTIMIT ME STREHIM TË DISA FAMILJEVE, TË VENDOSURA NË MJEDISET E DEGËS SË BANKËS KOMBËTARE TREGTARE, SH.A. DURRËS

Në mbështetje të nenit 100 të Kushtetutës dhe të ligjit nr.8634, datë 6.7.2000, “Për miratimin e marrëveshjes së shitjes së aksioneve të shoqërisë anonime “Banka Kombëtare Tregtare”, ndërmjet Republikës së Shqipërisë, Kent Bank, Koorporatës Ndërkombëtare Financiare dhe Bankës Europiane për Rindërtim dhe Zhvillim”, me propozimin e ministrit të Financave, Këshilli i Ministrave

V E N D O S I:

1. Të trajtohen me strehim nga Enti Kombëtar i Banesave familjet e vendosura në mjediset e degës së bankës Kombëtare Tregtare, Durrës, në masën:
Familja Çiraku			2 apartamente 2+1 dhe 1 apartament 1+1
Familja Çoma			1 apartament 3+1
Familja Ndreca			1 apartament 2+1
Familja Keraj			1 apartament 2+1
2. Kredia të jepet pa interes, me një afat kthimi 25 vjeçar.
3. shuma prej 12.737 milionë lekësh, e nevojshme për trajtimin me strehim të familjeve, sipas pikës 1 të këtij vendimi, të përballohet nga fondi rezervë i Këshillit të Ministrave dhe të vendoset në një llogari “escrow”, pranë Bankës Kombëtare Tregtare, sh.a., në emër të Entit Kombëtar të Banesave.
4. Afati përfundimtar i lirimit të mjediseve në degën e Bankës Kombëtare Tregtare, Durrës, të jetë data 10 janar 2001.
5. Ngarkohen Ministria e Financave dhe Enti Kombëtar i Banesave për zbatimin e këtij vendimi.
Ky vendim hyn në fuqi pas botimit në Fletoren Zyrtare.

